open-index/open-wikipedia-markdown huggingface dataset:
שקנאי אמריקני

ממוזער|שקנאי נוחת בטקסס
**שקנאי אמריקני** (שם מדעי: *Pelecanus erythrorhynchos*) הוא מין של שקנאי גדול ואחד משני השקנאים החיים באמריקה, יחד עם שקנאי חום. הוא חי בעיקר במרכז ארצות הברית ובדרום קנדה ודרומה לאורך החופים עד למקסיקו ומרכז אמריקה.
## מאפיינים
זהו שקנאי גדול ואחד מהגדולים בעופות אמריקה, קטן רק ממיני הברבורים הגדולים כמו ברבור מחצצר וכן מהמין הנדיר קונדור קליפורני. אורכו הממוצע 130-180 ס"מ, אורך המקור 29-39 ס"מ אצל זכרים, ו-26 עד 36 ס"מ אצל נקבות; מוטת הכנפיים היא כ-240-300 ס"מ. עם כנפיו הגדולות הוא מסוגל לדאות ולהשתמש במעט מאוד אנרגיה. בהרבה מקרים הם דואים בחבורות שסופגות אוויר חם מכנפי חבריהם. משקלם מגיע 3.5-13 ק"ג, אך בדרך כלל באזור 9 ק"ג. הזכרים גדולים מהנקבות.

השקנאי יכול לחיות בטבע מעל 16 שנה. השיא שלהם בשבי הוא 34 שנה.

השקנאי אינו צולל כמו השקנאי החום לטרפו, אלא רק מפני המים. כרוב השקנאים, ניזון בעיקר מדגים והמיוחד מיני הקרפיון השונים, הסוג Perch, סלמונים שונים ולעיתים גם סרטנים ודו-חיים קטנים. הם אוכלים לפעמים נבלות של חיות שטבעו ואף חוטפים מזון מעופות מים אחרים כמו אנפות. הם חיים בעיקר בביצות ובנהרות איטיים, אך גם באגמים קרים ואפילו בחופים או במים מליחים שונים. הם מקננים בחבורות גדולות ליד מקווי מים גדולים ואגמים כמו באיים בנהר סלאב שבין אלברטה לטריטוריות הצפון מערביות, שם מקננים יותר מ 10% מהאוכלוסייה.

לשקנאי בוגר יש מעט טורפים, עקב הימצאותם באוויר או במים הרחק מהישג ידיהם. בעונת הקינון הם בוחרים איים לקנן בהם ורק טורפים מעטים כמו שועלים והקויוט יכולים לתפוס אותם. השקנאים הקטנים והביצים פגיעים הרבה יותר לשחפים, עורבים, עופות דורסים וראקונים. השקנאי יכול להשתמש במקור כדי להדוף את היריבים, אך הוא יעדיף לעוף הרחק.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1789
קטגוריה:טקסונים שתוארו בידי יוהאן פרידריך גמלין
קטגוריה:שקנאיים
קטגוריה:בעלי חיים בביצות אמריקה הצפונית
קטגוריה:ג'מייקה: עופות
מחוזות אורגון

מדינת אורגון שבארצות הברית מחולקת ל-36 מחוזות.

הגדול שבמחוזות אורגון הוא מחוז הרני (26,250 קמ"ר), והקטן שבהם הוא מחוז מולטנומה (1,130 קמ"ר). מחוז מולטנומה הוא גם המחוז המאוכלס ביותר (כ-756,530 תושבים), ובו שוכנת גם פורטלנד, העיר המאוכלסת ביותר במדינה. המחוז הדליל ביותר באוכלוסייה הוא מחוז וילר עם 1,430 תושבים. ל-15 מחוזות יש שם ייחודי בעוד ששמותיהם של 21 המחוזות האחרים קיימים גם כשמות מחוזות במדינות אחרות.

חוקת אורגון אינה כוללת התייחסות מפורשת לקיום מושב מחוז כמקובל במדינות אחרות. סעיף שש בחוקה המכסה את נושא ה"המחלקה האדמיניסטרטיבית" של מדינת אורגון מציין בפשטות: .

## רשימת המחוזות
הטבלה שלהלן ממוינת על פי שם המחוז באנגלית. לחיצה על החצים הקטנים בתא העליון של כל עמודה תמיין מחדש את הטבלה לפי פרמטרים אחרים.

ממוזער|400px|שמאל|מפת מחוזות אורגון
ממוזער|400px|שמאל|מפת צפיפות אוכלוסין של אורגון עם חלוקה למחוזות. מעודכן על סמך נתוני מפקד האוכלוסין של 2000

## קישורים חיצוניים

* Oregon Historical County Records Guide

## הערות שוליים

*
אורגון
אנדרטת הזיכרון "גברת הזהב"

**אנדרטת הזיכרון "גברת הזהב"** (בלוקסמבורגית: Gëlle Fra) נמצאת במרכז העיר לוקסמבורג לזכר חיילי לוקסמבורג שנפלו בשתי מלחמות העולם ובמלחמת קוריאה.
## תיאור
האנדרטה נמצאת בכיכר הקונסטיטוציה במרכז העיר לוקסמבורג. היא מורכבת מאובליסק שחם בגובה 21 מטר שבראשו פסל ברונזה מוזהב של "גברת הזהב". פסל זה מייצג את מלכת החירות (בלוקסמבורגית - Friddenskinnigin) המחזיקה זר של עלי דפנה ומתכוונת להניחו על ראש האומה.

בבסיס האנדרטה יש שתי דמויות מברונזה. אחת מתארת חייל שוכב מת והשנייה היא חברו החייל המתאבל עליו. בצד הימני של הבסיס חקוקים דבריו של המרשל פרדיננד פוש המשבח את גבורתם של החיילים הלוקסמבורגים במלחמת העולם הראשונה ובצד השני - דברי שבח של שארלוט, הדוכסית הגדולה של לוקסמבורג לנופלים הלוקסמבורגים במלחמת העולם השנייה (1945).

הפסלים הם של הפסל הלוקסמבורגי Claus Cito (1882–1965).

האנדרטה נחנכה ב-מאי 1923 והייתה מוקדשת אז לחללי מלחמת העולם הראשונה בלבד.

## רקע היסטורי
לוקסמבורג סבלה מהיותה ממוקמת בין פרוסיה (ולאחר מכן גרמניה) לבין צרפת. הסכם לונדון (1867) קבע שלוקסמבורג תהיה נייטרלית תמורת פירוק המבצר החזק שבה שכונה "גיברלטר של הצפון".

גרמניה הפרה את הנייטרליות של לוקסמבורג בשתי מלחמות העולם. במלחמת העולם הראשונה נכבשה לוקסמבורג על ידי צבא הקיסרות הגרמנית. כמה אלפי לוקסמבורגים ברחו לצרפת מתוכם 3700 הצטרפו לצבא הצרפתי ומהם כ-2000 נהרגו בקרבות שונים כמפורט באנדרטה.

גם במלחמת העולם השנייה הופרה הנייטרליות של לוקסמבורג על ידי גרמניה. גם אז נמלטו אלפי לוקסמבורגים והצטרפו לכוחות בעלות הברית ונלחמו במקומות שונים כפי שמפורט באנדרטה.

ב-21 באוקטובר 1940 הגרמנים פירקו את האנדרטה שהייתה למורת רוחם. לאחר המלחמה נמצאו חלקים ממנה אבל פסל גברת הזהב נמצא רק ב-1980 ליד אצטדיון הכדורגל הלאומי. הפסל שוקם וב-23 ביוני 1985 נחנכה האנדרטה המשוקמת בטקס לאומי על ידי ז'אן, הדוכס הגדול מלוקסמבורג.

לאחר המלחמה החליטה לוקסמבורג להפסיק להיות נייטרלית והצטרפה לאו"ם ולנאט"ו. חייליה השתתפו במלחמת קוריאה כמפורט באנדרטה.

ב-2001 יצרה הפסלת הקרואטית Sanja Iveković פסל הנראה כהעתק של גברת הזהב וקראה לו "גברת רוזה של לוקסמבורג". הפסל הוצב לא רחוק מהאנדרטה אבל בגלל מחאות רבות הוא הועבר למוזיאון לאומנות מודרנית בלוקסמבורג.

## גלריה

File:War memorial in Luxemburg City (4).JPG|דברי שבח של המרשל פוש על החיילים הלוקסמבורגים במלחמת העולם הראשונה
File:War memorial in Luxemburg City (5).JPG|דברי הדוכסית הגדולה שרלוט על החיילים הלוקסמבורגים (1945)
File:War memorial in Luxemburg City (3).JPG|פירוט הקרבות בהם השתתפו החיילים - מתנדבים הלוקסמבורגים בשתי מלחמות העולם ובמלחמת קוריאה


## קישורים חיצוניים

* גברות הזהב של לוקסמבורג
קטגוריה:לוקסמבורג (עיר): מבנים
גברת הזהב
גברת הזהב
קטגוריה:לוקסמבורג: צבא וביטחון
יוג'ין מאייר

שמאל|ממוזער|יוג'ין יצחק מאייר
**יוג'ין יצחק מאייר** (באנגלית: **Eugene Isaac Meyer**; 31 באוקטובר 1875 – 17 ביולי 1959) היה כלכלן יהודי-אמריקאי, יושב ראש הפדרל רזרב והנשיא הראשון של הבנק העולמי.
## חייו
מאייר נולד בלוס אנג'לס להורים ממוצא יהודי-צרפתי.

למד באוניברסיטת ייל, והחל לעבוד בחברת הייעוץ הפיננסי Lazard, בה אביו היה שותף. משנת 1901 עבד באופן עצמאי בבורסת ניו יורק.

בזמן מלחמת העולם הראשונה הועסק על ידי ממשלו של הנשיא וודרו וילסון כראש התאגיד למימון המלחמה.

בשנת 1930 מונה על ידי הנשיא הרברט הובר לתפקיד יושב ראש הפדרל ריזרב (החמישי המספר), בו כיהן עד שנת 1933, תוך התמודדות עם השלכות השפל הגדול של שנת 1929.

בשנת 1933 רכש את עיתון הוושינגטון פוסט שנקלע לחדלות פרעון, ושיקם את מעמדו.

בשנת 1946, בגיל 70, מונה על ידי הנשיא טרומן לתפקיד הנשיא (הראשון) של הבנק העולמי, בו כיהן כחצי שנה.

חזר לנהל את חברת וושינגטון פוסט עד מותו בשנת 1959.

## קישורים חיצוניים

* Biography of Eugene Meyer (website)
* Statements and Speeches of Eugene Meyer
* 

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:כלכלנים יהודים אמריקאים
קטגוריה:בנקאים יהודים אמריקאים
קטגוריה:אנשי עסקים יהודים אמריקאים
קטגוריה:יהודים יושבי ראש הבנק הפדרלי של ארצות הברית
קטגוריה:בוגרי אוניברסיטת ייל
קטגוריה:נשיאי הבנק העולמי
קטגוריה:אמריקאים ממוצא אלזסי-יהודי
קטגוריה:אמריקאים שנולדו ב-1875
קטגוריה:אמריקאים שנפטרו ב-1959
אליפות צרפת בטניס 1965

**[[אליפות צרפת הפתוחה#האליפות|אליפות צרפת]] 1965** הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-17 במאי והסתיימו ב-29 במאי. זו הייתה האליפות ה-64 מאז ייסודה.

טניסאים אוסטרלים זכו בכל התחרויות: פרד סטולי זכה בתחרות גבים וזוגות גברים, לסלי טורנר בורי זכתה בתחרות נשים וזוגות נשים ומרגרט קורט זכתה בתחרות נשים וזוגות מעורבים.

## התחרות
### תחרות הגברים
בתחרות זו השתתפו 112 טניסאים שחולקו ל-8 בתים. לקראת התחרות המשתתפים החזקים דורגו כדלקמן:

# מנואל סנטנה (), מנצח תחרויות בשנת 1961 ו-1964. הודח בסיבוב השני
# רוי אמרסון (), מנצח תחרות 1963, הודח בחצי הגמר
# ניקולה פייטרנג'לי (), מנצח תחרות בשנים 1959-1960, הודח בסיבוב הרביעי
# **[[פרד סטולי]] (), ניצח בתחרות**
# פייר דרמון (), הודח בסיבוב הרביעי
# מרטין מוליגן (), הודח בסיבוב השלישי
# ניל פרייזר (), הודח בסיבוב השני
# קליף דרייסדייל ( דרום אפריקה), הודח בחצי הגמר
# רמנתן קרישנן (), הודח בסיבוב הרביעי
# קית' דיאפרם ( דרום אפריקה), הודח בסיבוב השני
# פרנק פרולינג (), הודח בסיבוב השני
# ג'ון ניוקומב (), הודח ברבע הגמר
# אישטוואן גויאש (), הודח בסיבוב השני
# טוני רוץ' (), הפסיד במשחק הגמר
# ג'אידיפ מוקרג'אה (), הודח בסיבוב הרביעי
# מייקל סנגסטר (), הודח בסיבוב השני

מנצח תחרות 1964 מנואל סנטנה () הודח בסיבוב השני. במשחק הגמר פרד סטולי () נפגש עם טוני רוץ' () וניצח ב-4 מערכות.

### תחרות הנשים
[שמאל|ממוזער|[לסלי טרנר|לסלי טרנר בורי, מנצחת התחרות]]
בתחרות הנשים השתתפו 91 טניסאיות שחולקו ל-8 בתים. כמו בתחרות הגברים, הטניסאיות החזקות זכו לדירוג:

# מרגרט קורט (), מנצחת תחרויות בשנים 1962 ו-1964, הפסידה במשחק הגמר
# מריה בואנו (), הודחה בחצי הגמר
# **[[לסלי טרנר]] (), מנצחת תחרות 1963, ניצחה בתחרות**
# ננסי ריצ'י (), הודחה בחצי הגמר
# פרנסואז דיר (), הודחה ברבע הגמר
# אן היידון ג'ונס (), מנצחת תחרות 1961, הודחה ברבע הגמר
# אנט ואן זיל ( דרום אפריקה), הודחה ברבע הגמר
# הלגה שולצה (), הודחה ברבע הגמר
# נורמה ביילון (), הודחה ברבע הגמר
# פיי טוין (), הודחה בסיבוב הרביעי
# ??
# מדונה שאכט (), הודחה בסיבוב השני
# ליז סטארקי (), הודחה בסיבוב הרביעי
# ז'קלין ריס-לואיס (), הודחה בסיבוב השלישי
# גייל שריף (), הודחה בסיבוב הרביעי
# טורי פרץ (), הודחה בסיבוב השני

מנצחת תחרות 1964 מרגרט קורט () נפגשה עם לסלי טרנר () והפסידה בשתי מערכות. זה היה הניצחון השני של לסלי טרנר בורי בתחרות נשים באליפות צרפת.

### תחרות זוגות גברים
בתחרות השתתפו מספר זוגות. מנצחי תחרות 1964 רוי אמרסון וקן פלטצ'ר () השתתפו בתחרות אך עם פרטנרים חדשים. במשחק הגמר רוי אמרסון ופרד סטולי () נפגשו עם קן פלטצ'ר ובוב יואיט () וניצחו ב-4 מערכות. לרוי אמרסון זו הייתה הזכייה השישית ברציפות בתחרות זוגות גברים באליפות צרפת הפתוחה. באותה שנה הזוג ניצח גם באליפות ארצות הברית הפתוחה.

### תחרות זוגות נשים
בתחרות השתתפו 37 זוגות. 

מנצחות תחרות 1964 מרגרט קורט ולסלי טרנר () נפגשו במשחק הגמר עם פרנסואז דיר וז'נין ליפרי () וניצחו בשתי מערכות. באותה שנה הזוג ניצח גם באליפות אוסטרליה הפתוחה.

### תחרות זוגות מעורבים
בתחרות השתתפו 64 זוגות. 

במשחק הגמר מנצחי תחרות 1963 ו-1964 מרגרט קורט וקן פלטצ'ר () נפגשו עם מריה בואנו () וג'ון ניוקומב () וניצחו בשתי מערכות. בשנת 1965 מרגרט קורט זכתה בתחרות זוגות מעורבים גם באליפות אוסטרליה הפתוחה ואליפות ארצות הברית הפתוחה.

## קישורים חיצוניים
* תחרות הנשים
* תחרות הגברים
* האתר הרשמי של אליפות צרפת הפתוחה
* נתונים נוספים על האליפות

צרפת
1965
קטגוריה:1965 בצרפת
אנפה שחורת-ראש

[ממוזער|אנפה שחורת־הראש (Ardea melanocephala) צדה [נחשים|נחש קטן בשמורת אגם מניארה בטנזניה.]]
ממוזער|אנפה שחורת ראש בתעופה '''black-headed heron'''
**אנפה שחורת-ראש** (שם מדעי: *Ardea melanocephala*) היא מין של אנפה מהסוג אנפה, שמצויה באפריקה שמדרום לסהרה ובמדגסקר. מין זה יציב (לא נודד) ברוב המקרים, אך ישנן אוכלוסיות שעפות לאזורים צפוניים יותר של אפריקה בעונה הגשומה.
## מאפיינים
תזונתה מגוונת והיא נחשבת טורפת אופורטוניסטית. היא ניזונה מדגים ודו-חיים, שאותם היא משפדת על מקורה החד. לעיתים קרובות היא ניזונה גם מבעלי חיים יבשתיים, כמו חרקים גדולים, נחשים קטנים, עופות ממינים אחרים, או יונקים קטנים. האנפה עשויה לחכות שהטרף יבוא אליה, או להתקרב אליו באיטיות.

בשונה מאנפות אחרות, היא אינה תלויה לחלוטין בבתי גידול לחים, וניתן למצוא אותה גם בסוואנות פתוחות, בשדות חקלאיים ובקרבת מקורות מים זמניים.

הפרטים ממין זה מקננים בדרך כלל בלהקות. הקן מוקם על עצים ובסבכי סוף, ונבנה מזרדים. הנקבה מטילה 2–4 ביצים.

האנפה שחורת-הראש היא מין גדול יחסית לשאר המינים בסוג: גובהה כ-85 סנטימטרים, ומוטת כנפיה כ-150 סנטימטרים. הניצוי כהה בחלק העליון יותר של הגוף, אך מתבהר בחלק התחתון. האנפה עפה באיטיות, כשצווארה זקור.

## קישורים חיצוניים

## הערות שוליים

קטגוריה:בעלי חיים שתוארו ב-1826
קטגוריה:טקסונים שתוארו בידי ניקולס אילוורד ויגורס
קטגוריה:אנפתיים
קטגוריה:אוגנדה: עופות
קטגוריה:מדגסקר: עופות
קטגוריה:הרפובליקה הדמוקרטית של קונגו: עופות
קטגוריה:דרום אפריקה: עופות
בירז' (רשות מקומית)

**בירז**' (בליטאית: **Biržų rajono savivaldybė**, נהגה: בירז'אי ) הוא אחד מ-60 מחוזות משנה של ליטא. מבחינה מנהלית הוא מחוז משנה של מחוז פוניבז'.  

מחוז-משנה בירז' הוא המחוז הצפוני ביותר בליטא, משתרע על פני 1,476 קמ"ר, ואוכלוסייתו מנתה בשנת 2014, למעלה מ-26,000 תושבים. העיר בירז' היא העיר הגדולה ביותר במחוז-המשנה, ומשמשת כמרכז המנהלי שלו.

## יישובים
במחוז המשנה שתי עיירות גדולות: עיירת המחוז בירז', וובלנינקס (ואבולניק). ארבע עיירות: קופרלישקיס, נמוניליו רדווילישקיס, פבירז'י ופפיליס; ו-538 כפרים קטנים וחוות.

## קישורים חיצוניים

* 

* נתונים על מחוז-המשנה באתר ממשלתי ליטאי 

קטגוריה:מחוז פוניבז': רשויות מקומיות
קופישוק (רשות מקומית)

**קופישוק** (בליטאית: **Kupiškio rajono savivaldybė** , **קופישקיס**) הוא אחד מ-60 מחוזות משנה של ליטא. מבחינה מנהלית הוא מחוז משנה של מחוז פוניבז'.  

מחוז-המשנה קופישוק משתרע על פני 1,080 קמ"ר, ואוכלוסייתו מנתה בשנת 2014, למעלה מ-19,000 תושבים. העיר קופישוק (קופישקיס) היא העיר הגדולה ביותר במחוז-המשנה, ומשמשת כמרכז המנהלי שלו.

## יישובים
במחוז המשנה שתי עיירות גדולות: עיירת המחוז קופישוק, וסובאצ'יוס (סובוטש). שבע עיירות קטנות: אליזאווה, אנטשווה, פלייבניי, סלמייסטיס, סקופישוק, סנאסיס סובאצ'יוס ושימוניס; ו-400 כפרים קטנים וחוות.

## קישורים חיצוניים

* 

* נתונים על מחוז-המשנה באתר ממשלתי ליטאי 

קטגוריה:מחוז פוניבז': רשויות מקומיות
ג'ק וייט (מפיק סרטים)

**ג'ק וייט** (באנגלית: **Jack White**; 2 במרץ 1897 - 10 באפריל 1984) היה מפיק סרטים, במאי ותסריטאי יהודי-אמריקאי.

## חייו
וייט נולד בבודפשט, הונגריה בשם "יעקב וייס", ובילדותו היגרה משפחתו לארצות הברית, והשתקעה בהוליווד. בשל קרבתם לאולפני תעשיית הקולנוע, השתלב וייט ביחד עם שלושת אחיו בתפקידים שונים בתחום.

החל משנת 1926 הפך וייט למפיק המוביל בחברת הסרטים "", והעסיק את אחיו הצעיר ג'ולס וייט כבמאי סרטים.

בעקבות הצלחתו של אחיו ג'ולס בחברת סרטי קולומביה, העסיק הוא את ג'ק כמפיק וכבמאי, בעיקר של קומדיות.

## קישורים חיצוניים

* 

קטגוריה:במאי קולנוע יהודים אמריקאים
קטגוריה:תסריטאי קולנוע יהודים אמריקאים
קטגוריה:מפיקי קולנוע יהודים אמריקאים
קטגוריה:יהודים הונגרים
קטגוריה:מהגרים מהונגריה לארצות הברית
קטגוריה:אמריקאים שנולדו ב-1897
קטגוריה:אמריקאים שנפטרו ב-1984
ג'ולס וייט

**ג'ולס וייט** (באנגלית: **Jules White**; 17 בספטמבר 1900 – 30 באפריל 1985) היה מפיק סרטים ובמאי יהודי-אמריקאי.
## חייו
נולד  בהונגריה בשם יוליוס וייס, ובילדותו היגרה משפחתו לארצות הברית, והשתקעה בהוליווד.

החל לעבוד כבמאי קומדיות  בחברת הסרטים "Educational Pictures", תחת ניהולו של אחיו הבכור ג'ק וייט.

בשנת 1930 עבר עם חברו ציון מאירס לחברת מטרו גולדווין מאייר, בה הפיק בעיקר קומדיות.

בשנת 1933 מונה לראש חטיבת הסרטים הקצרים בחברת סרטי קולומביה, ובמסגרת זו הפיק וביים סרטים קצרים רבים, בין היתר, בכיכוב הרכב הקומיקאים "שלושת המוקיונים" (the Three Stooges), שכלל את לארי פיין, מו הווארד, שמפ הווארד וקורלי הווארד.

## קישורים חיצוניים

* 

קטגוריה:במאי קולנוע יהודים אמריקאים
קטגוריה:מפיקי קולנוע יהודים אמריקאים
קטגוריה:יהודים הונגרים
קטגוריה:מהגרים מהונגריה לארצות הברית
קטגוריה:אמריקאים שנולדו ב-1900
קטגוריה:אמריקאים שנפטרו ב-1985
ניצן שטיינברג

**ניצן שטיינברג** (נולד ב-12 בינואר 1998) הוא שחמטאי ישראלי בדרגת רב-אמן. נכון ל-2018, הוא רב-האמן הצעיר ביותר בישראל ושירת כספורטאי מצטיין בצה"ל.

## ביוגרפיה
ניצן שטיינברג נולד בחיפה, כצעיר מבין שני אחים. בוגר בית הספר הריאלי.

החל לשחק שחמט בגיל ארבע וחצי.

בשנת 2011, עוד בטרם מלאו לו 14 שנים, כבר נמנה עם מאה השחמטאים המדורגים ראשונים בישראל. 
בשנת 2013, בגיל 15, השיג דרגת אמן בין-לאומי. בשנה זו השתתף לראשונה בגמר אליפות ישראל.

עם מאמניו במהלך השנים נמנים ולדימיר ויינשטיין ואמן בין-לאומי איליה בוטביניק.

גדל במועדון חיפה/נשר (בשמו הקודם מדעטק חיפה). מ-2011 עד 2019 שיחק במועדון השחמט הפועל פתח תקווה בליגה הלאומית. לאחר מכן עבר למועדון באר שבע, בשורותיו זכה בארבע אליפויות ושלושה גביעים, כאשר הוא משיג תוצאה של 70% ומעלה בכל עונה. משנת 2025 משחק במועדון ראשון לציון. מאותה שנה גם החל לפעול בתור ערוץ שחמט ביוטיוב לקהילה הישראלית.

שטיינברג עובד בהייטק, ובעל תואר ראשון בכלכלה ומערכות מידע.

מתגורר בנשר עם אשתו ליאור, לה נישא בשנת 2025.

## הישגים בולטים
* 2006 – זכה במדליית ארד באליפות העולם בשחמט עד גיל 8, שנערכה בגאורגיה, לאחר שצבר 8.5 נקודות מ-11 אפשריות.
* 2008 – זכה במקום הראשון באליפות ישראל עד גיל 11, שנערכה בתל אביב, כשצבר 7 נקודות מ-7 אפשריות.
* 2015 – היה שותף לזכייתה של ישראל בסגנות אליפות אירופה עד גיל 18 לקבוצות, שנערכה בפולין. שטיינברג צבר בלוח השני 4 נקודות מ-7 אפשריות.
* 2016 – היה שותף מרכזי לזכייתה של ישראל באליפות אירופה עד גיל 18 לקבוצות, שנערכה בסלובניה. שטיינברג צבר בלוח השני 6 נקודות מ-7 אפשריות, ההישג הטוב ביותר בתחרות, אותו חלק עם חברו לקבוצה, אייל גרינברג.
* 2016 – סיים במקום חמישי (לאחר התרת נקודות, חלק את המקום הראשון עם עוד ארבעה שחמטאים שצברו את אותו מספר נקודות) באליפות ישראל (היה מדורג במקום ה-11 בתחילת התחרות), שהתקיימה בטבריה, כשצבר 6 נקודות מ-9 אפשריות.
* 2017 – סיים במקום 26 בתחרות הראשית בגיברלטר, לאחר שצבר 6.5 נקודות מ-10 אפשריות והפגין ביצוע תחרותי (פרפורמנס) של מד כושר 2644. סיים בתיקו עם רבי-האמנים מקסים ושייה-לגראב ופטר סבידלר, שהיו מדורגים במקומות 5 ו-19 בעולם (בהתאמה).

## קבלת דרגות בין-לאומיות
* 2013 – אמן בין-לאומי
* 2017 – רב-אמן

## מבחר תחרויות בהן השתתף
* המכביה ה-19 ב-2013
* אליפות ישראל בשחמט 2014
* אליפות ישראל בשחמט 2016

## קישורים חיצוניים

* 

## הערות שוליים

קטגוריה:רבי-אמנים ישראלים
קטגוריה:זכרון יעקב: אישים
קטגוריה:בוגרי בית הספר הריאלי
קטגוריה:חברי נבחרת הנוער של ישראל בשחמט
קטגוריה:ילדי פלא בשחמט
קטגוריה:ישראלים שנולדו ב-1998
אליפות צרפת בטניס 1966

**[[אליפות צרפת הפתוחה#האליפות|אליפות צרפת]] 1966** הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-23 במאי והסתיימו ב-5 ביוני. זו הייתה האליפות ה-65 מאז ייסודה.

## התחרות
### תחרות הגברים
שמאל|ממוזער|טוני רוץ', מנצח התחרות
בתחרות זו השתתפו 112 טניסאים שחולקו ל-8 בתים. לקראת התחרות המשתתפים החזקים דורגו כדלקמן:

# פרד סטולי (), מנצח תחרות 1965, הודח ברבע הגמר
# רוי אמרסון (), מנצח תחרות 1963, הודח ברבע הגמר
# **[[טוני רוץ']] (), ניצח בתחרות**
# ניקולה פייטרנג'לי (), מנצח תחרות בשנים 1959-1960, הודח בסיבוב השלישי
# ג'ון ניוקומב (), הודח בסיבוב השלישי
# דניס רלסטון (), הודח בסיבוב הרביעי
# קליף ריצ'י (), הודח בסיבוב השלישי
# קליף דרייסדייל ( דרום אפריקה), הודח בחצי הגמר
# פייר דרמון (), הודח בסיבוב הרביעי
# פרנסואה ז'ופרה (), הודח בחצי הגמר
# מרטין מוליגן (), הודח בסיבוב השלישי
# תומאס קוך (), הודח בסיבוב השלישי
# מייקל סנגסטר (), הודח בסיבוב השני
# ז'ואן ז'יסברט (), הודח בסיבוב הרביעי
# ג'אידיפ מוקרג'אה (), הודח בסיבוב הרביעי
# טום אוקר (), הודח בסיבוב הרביעי

מנצח תחרות 1965 פרד סטולי () הודח ברבע הגמר. במשחק הגמר טוני רוץ' () נפגש עם השחקן הלא מדורג אישטוואן גויאש () וניצח ב-3 מערכות.

### תחרות הנשים
בתחרות הנשים השתתפו 93 טניסאיות שחולקו ל-8 בתים. כמו בתחרות הגברים, הטניסאיות החזקות זכו לדירוג:

# מרגרט קורט (), מנצחת תחרויות בשנים 1962 ו-1964, הודחה בחצי הגמר
# מריה בואנו (), הודחה בחצי הגמר
# **[[אן היידון ג'ונס]] (), מנצחת תחרות 1961, ניצחה בתחרות**
# אנט ואן זיל ( דרום אפריקה), הודחה ברבע הגמר
# ננסי ריצ'י (), הפסידה במשחק הגמר
# קארול גרבנר (), הודחה בסיבוב הראשון
# ג'ודי טגארט (), הודחה בסיבוב הרביעי
# אדה בודינג (), הודחה בסיבוב הרביעי
# רקל חיסקפרה (), הודחה בסיבוב השני
# פרנסואז דיר (), הודחה ברבע הגמר
# מרינה גודווין ( דרום אפריקה), הודחה בסיבוב השלישי
# הלגה שולצה (), הודחה ברבע הגמר
# איטקה וולאבקובה (), הודחה בסיבוב השלישי
# רובין אברן (), הודחה בסיבוב הראשון
# גייל שריף (), הודחה בסיבוב הרביעי
# גלנדה סוואן ( דרום אפריקה), הודחה בסיבוב הרביעי

מנצחת תחרות 1965 לסלי טרנר () לא השתתפה בתחרות. במשחק הגמר אן ג'ונס () נפגשה עם ננסי ריצ'י () וניצחה בשתי מערכות.

### תחרות זוגות גברים
בתחרות השתתפו מספר זוגות. מזוג מנצחי תחרות 1965 רק פרד סטולי השתתף בתחרות. במשחק הגמר קלארק גרבנר ודניס רלסטון () נפגשו עם איליה נסטסה ויון ציריאק () וניצחו ב-3 מערכות.

### תחרות זוגות נשים
בתחרות השתתפו 37 זוגות. להלן זוגות שזכו בדירוג: 

# **[[מרגרט קורט]] ו[[ג'ודי טגארט-דלטון|ג'ודי טגארט]] (),ניצחו בתחרות**
# פרנסואז דיר וז'נין ליפריג (), הודחו ברבע הגמר

מזוג מנצחות תחרות 1965 רק מרגרט קורט השתתפה בתחרות. במשחק הגמר מרגרט קורט וג'ודי טגארט () נפגשו עם ג'יל בלקמן ופיי טוין () וניצחו ב-3 מערכות. למרגרט קורט זה היה הניצחון השלישי ברציפות בתחרות זוגות נשים באליפות צרפת הפתוחה.

### תחרות זוגות מעורבים
בתחרות השתתפו 59 זוגות. להלן זוגות שזכו לדירוג:

# ג'ודי טגארט וטוני רוץ' (), הודחו בחצי הגמר
# מרגרט קורט ובוב האו (), הודחו בסיבוב השלישי

מזוג מנצחי תחרות בשנים 1963-1965 רק מרגרט קורט () השתתפה בתחרות. במשחק הגמר השתתפו זוגות שלא זכו בדירוג. אנט ואן זיל ופרו מקמילן ( דרום אפריקה) נפגשו עם אן ג'ונס () וקלרק גרבנר () וניצחו ב-3 מערכות.

## קישורים חיצוניים
* תחרות הנשים
* תחרות הגברים
* האתר הרשמי של אליפות צרפת הפתוחה
* נתונים נוספים על האליפות

צרפת
1966
קטגוריה:1966 בצרפת
מחוזות מרילנד

במדינת מרילנד שבארצות הברית ישנם 23 מחוזות. על אף שהעיר בולטימור קיבלה מעמד של עיר עצמאית, תחום שיפוטה משמש בפועל כמחוז לכל דבר, ולכן היא נחשבת למחוז. מחוזות רבים במדינה נקראו על שמם של הברונים מבולטימור, שהיו הבעלים של קולוניית מרילנד מאז ייסודה ב-1634 עד ל-1771. 

הגדול שבמחוזות מרילנד הוא מחוז ווסטר (1,800 קמ"ר), הקטן שבהם הוא מחוז הווארד (660 קמ"ר), והמאוכלס שבהם הוא מחוז מונטגומרי (כ-1,004,709 תושבים). עיר הבירה, אנאפוליס, נמצאת במחוז אן ארנדל.

## רשימת המחוזות
ממוזער|450px|שמאל|מפת מחוזות מרילנד
ממוזער|450px|שמאל|מפת צפיפות אוכלוסין של מרילנד עם חלוקה למחוזות. מעודכן על סמך נתוני מפקד האוכלוסין של 2010

## קישורים חיצוניים
 

קטגוריה:מרילנד
מרילנד
קטגוריה:מרילנד: גאוגרפיה
ערוץ מוסאווא

[[מוחמד מג'אדלה באולפן החדשות של "ערוץ מוסאווא" הפלסטיני ב-2020|ממוזער|226x226 פיקסלים]]

**מוסאווא** (בערבית: **مساواة**, תעתיק מדויק: **מסאואה**; באנגלית: **Musawa**) הוא ערוץ טלוויזיה מסחרי פלסטיני המיועד למגזר הערבי המתגורר בישראל.

הערוץ הושק ביוני 2015 על-ידי שר התקשורת הפלסטיני, ריאד חסן, שטען כי הערוץ לא ישדר תכנים שיפגעו בשלטון החוק בישראל.

## היסטוריה
הערוץ הושק ביוני 2015 תחת השם ערוץ "**פלסטין [[הנכבה|48]]**" (**فلسطين 48**) על ידי הרשות הפלסטינית ואש"ף, במטרה לספק תכנים לערביי ישראל.

פעילות הערוץ תחילה התבצעה מהעיר נצרת, ישראל, וזאת למרות שלא שידר מאולפן רשמי אלא מהשטח בלבד. סוגיית הקמתו של ערוץ טלוויזיה זה הפכה למוקד מחלוקת פוליטית בין מפלגות שונות אך לא מנעה את הקמתו.

בספטמבר 2015 שינה הערוץ את שמו ל"מוסאווא" (**قناة مساواة** - בתעתיק מדויק: **קנאת מסאואה** - "ערוץ שוויון") שפירושו בעברית "שוויון".

בשנת 2016 השיק הערוץ אתר אינטרנט חדשני המכיל לוח שידורים, תוכניות מוקלטות ושידורים ישירים, וכמו כן אפליקציה לטלפון הנייד.

בחודש יוני 2016 חתם השר לביטחון פנים של ישראל, גלעד ארדן, על צו המורה על סגירת הערוץ.

לאחר הסגירה, הועברה פעילותו של הערוץ אל העיר רמאללה, לרשות הפלסטינית, ושידוריו מועברים גם דרך אתר האינטרנט הקנדי glARAB.

## ראו גם
* רדיו א-נאס
* רדיו א-שמס
* אל-ג'זירה

## קישורים חיצוניים
* 

## הערות שוליים

קטגוריה:תקשורת פלסטינית
קטגוריה:ערוצי טלוויזיה ערביים
פרש משטרה

[ממוזער|פרשות משטרה ב[גן אלכסנדר, מוסקבה.]]
**פרש משטרה** הוא שוטר רכוב על סוס או גמל. פרשי משטרה משרתים עדיין באזורים נידחים, אך יש להם תפקיד גם באזורים עירוניים: בפעילות טקסית וכן בתוך המון אדם. במצב זה יש להם יתרון על שוטרים רגליים, מכיוון שיש להם מסה גדולה יותר והם נראים למרחוק, ובכך מפחיתים התפרעויות ומקלים על אזרחים הזקוקים להם למצוא אותם. גם הראות שלהם עצמם משופרת בגלל עמדתם הגבוהה. פרשים מועסקים גם בסיורים בפארקים ובטבע, מקומות בהם ניידות משטרה עשויות להיות רועשות מדי או בלתי מעשיות. פרשים משרתים גם כחלק מיחידות חיפוש והצלה.

## פרשי משטרת ישראל
220px|ממוזער|פרשי משטרת ישראל
במשטרת ישראל ובשירות בתי הסוהר קיימות יחידות של פרשים.

פרשי המשטרה יוצאים לפעילות בעיקר באזורים כפריים, קיבוצים ובחופי הים. יחידות הפרשים פועלות באירועי הפגנות, ריסון ופיזור קהל רב. לסוסים אשר בשירות המשטרה יש מראה גדול ומאיים אשר מרתיע מפגינים מלנסות ולהתחכך בשוטרים. לסוסים אשר בחיל הפרשים של משטרת ישראל יש הגנה בחוק אשר תקיפתם שוות ערך לתקיפת שוטר מן המניין. הפרשים מצוידים באלה משטרתית, בסרבלים שחורים חסיני אש, קסדה עם ריפוד עור בצוואר להגנה מפני תקיפות מאחור, מגיני גוף, תיק גב לציוד אישי ומתקן מים עם צינור לפה אשר מקל על הפרש בשתייה כאשר שתי ידיו על המושכות.

## ראו גם
*משטרת הפרשים (סדרת טלוויזיה)

## קישורים חיצוניים

* יחידת הפרשים, באתר "סוסים"
* 
* 
* 

קטגוריה:מקצועות אכיפת החוק
רמטין סבטי

**רמטין סבטי** (נולד ב-1972) הוא קצין צה"ל במילואים בדרגת אלוף-משנה, בתפקידו האחרון שימש מפקד מחוז ירושלים והמרכז בפיקוד העורף.

## קורות חייו
סבטי נולד וגדל בטהראן שבאיראן להורים מהמדאן. בגיל 15 נמלט לפקיסטן, משם עבר לשווייץ בטרם עלה לישראל בדצמבר 1987. למד בכפר הילדים והנוער ויצו קנדה הדסים.

ב-1991 התגייס לצה"ל, את שירותו הצבאי החל בגדוד 101 של חטיבת הצנחנים. הוא בוגר המחזור הראשון של קורס קציני חילוץ והצלה של פיקוד העורף ב-1993. כקצין חילוץ והצלה נטל חלק במשימות הומניטריות בעקבות הפיגוע בשגרירות ישראל בארגנטינה, הפיגוע בשגרירות ארצות הברית בקניה, רעידת אדמה ביוון, רעידת האדמה באיזמיט (1999), וכן בחילוץ הנפגעים באסון ורסאי. ב-2012 קודם לדרגת אל"ם ומונה למפקד יחידת החילוץ וההצלה הארצית של פיקוד העורף וכן שימש ראש מחלקת תורה ופיתוח. בנובמבר 2012 עמד בראש משלחת הסיוע לנפגעי קריסת הקניון באקרה, גאנה. בנובמבר 2013 עמד בראש משלחת הסיוע לנפגעי טייפון האיאן בפיליפינים. ב-2014 מונה למפקד בה"ד 16 וביולי 2015 מונה למפקד מחוז מרכז של פיקוד העורף. באוגוסט 2016 נסגר המחוז ואוחד עם מחוז ירושלים ונקרא מחוז ירושלים והמרכז, ואל"ם סבטי מונה למפקדו. שירת בתפקיד עד אוקטובר 2017 ויצא לחופשת שחרור.

ביום העצמאות ב-2012 היה בין משיאי המשואות.

סבטי הוא בוגר המכללה לביטחון לאומי ובעל תואר שני במדע המדינה מאוניברסיטת חיפה. נשוי לצפורה ארז-סבטי, אף היא קצינה בדרגת אלוף-משנה בפיקוד העורף, והם הורים לשניים.

## קישורים חיצוניים
* 
* 
* יעל שני, האיראני שיגן עלינו מהאיום של אחמדיניגאד, 10 בספטמבר 2012 אתר mynet1

* 


## הערות שוליים

קטגוריה:מפקדי מחוז מרכז בפיקוד העורף
קטגוריה:עולים בשנות ה-1980
קטגוריה:ישראלים ילידי איראן
קטגוריה:בוגרי פנימיית הדסים
קטגוריה:בוגרי אוניברסיטת חיפה
קטגוריה:משיאי משואה ביום העצמאות: 2012
קטגוריה:מפקדי בה"ד 16
קטגוריה:אלופי-משנה בצה"ל
קטגוריה:ישראלים שנולדו ב-1972
צמח מאזוז

הרב **צמח מאזוז** (נולד בכ"ז בשבט ה'תש"ז, 17 בפברואר 1947), הוא ממייסדי מוסדות "ישיבת כסא רחמים", ולאחר פטירת אחיו משמש כראש הישיבה ונשיא המוסדות. הוא בנו של הרב מצליח מאזוז, ואחיו הצעיר של הרב מאיר מאזוז.

## ביוגרפיה
נולד בתוניס שבתוניסיה לכמסאנה חנה והרב מצליח מאזוז, מייסד ישיבת "כיסא רחמים" המקומית. בילדותו סבל מגמגום קשה, עד שאביו הורה לו לדבר לאט, והדבר עזר לו לדבר בצורה טובה. בגיל 16 מונה לרב בישיבת אביו. לאחר שהאב נרצח על ידי מתנקש מוסלמי בשנת ה'תשל"א (1971), עלה יחד עם אחיו לישראל, והם ייסדו מחדש בבני ברק את ישיבתו של אביהם.

הרב צמח מכהן כר"מ שיעור א' בישיבה הקטנה, בשיטת הלימוד של הישיבה בדרך ה"עיון תוניסאי". כמנהלה הרוחני של הישיבה הוא מעביר שיחת מוסר שבועית לבחורי הישיבה הגדולה. הוא עוסק בחינוך למעלה מ-50 שנה, והעמיד מאות תלמידים בתוניס ובישראל. במקביל הוא מנהל את הישיבה ועוסק בביסוסה ובהרחבת מוסדותיה, בשנת ה'תשל"ז הקים את מכון הרב מצליח להוצאת כתבי היד של אביו, ובמשך השנים התפתח המכון בניהולו והוציא מאות ספרים. בעידודו וביוזמתו הקימו תלמידי הישיבה מוסדות תורה ברחבי הארץ, בהם מספר תלמודי תורה וישיבות, וסמינר לבנות ספרדיות בשם "עטרת רחל", כיום לומדים בכלל המוסדות שתחת הנהגתו למעלה מאלף תלמידים.ממוזער|הרב צמח מאזוז פותח את כנס "איגוד בני התורה" הספרדים, בירושלים (2006)למרות הגימגום ממנו סבל בילדותו, הוא מרבה לעסוק בנאומים ודרשות בכנסים ציבוריים.

במהלך השנים הוציאו לאור את הספר 'חזקו ויאמץ לבבכם' – קובץ מדרשותיו המוסריות שהיה מוסר לפני תלמידיו.

במהלך הלווית אחיו, הרב מאיר מאזוז, הודיע הרב שלמה משה עמאר כי בהנהלת הישיבה הוחלט שהוא ימשיך את דרכו בהנהגת מוסדות כסא רחמים ובראשות הישיבה.

## אילן יוחסין

## ספרו
* **חזקו ויאמץ לבבכם** - מדרשותיו המוסריות

## קישורים חיצוניים
* 
* הרב צמח מאזוז – באתר כיסא רחמים

## הערות שוליים

קטגוריה:משגיחים ישראלים
קטגוריה:ישיבת כסא רחמים
צמח
קטגוריה:עולים בשנות ה-1970
קטגוריה:ישראלים שנולדו ב-1947
איגוד התעשייה הקיבוצית

**איגוד התעשייה הקיבוצית**, כחלק מהתאחדות התעשיינים בישראל מאז ה-12 באוגוסט 1990, מייצג מסייע ומקדם את התעשייה הקיבוצית המהווה את התשתית הכלכלית העיקרית של הקיבוצים. האיגוד הוקם בשנת 1963 במטרה להוות ארגון גג. כיום מייצג הארגון כ-270 מפעלי תעשייה בקיבוצים, מושבים שיתופיים ומפעלים אזוריים, הפרושים על פני כל הארץ מרביתם באזורי הפריפריה.

היקף המכירות של התעשייה הקיבוצית בשנת 2020 היה 47 מיליארד ש"ח. 19% מתוכם במפעלים אזוריים. היצוא מהווה מעל 50% מהתפוקות. בתעשייה הקיבוצית מועסקים כ-39.3 אלף עובדים בישראל. עיקר הפעילות מרוכזת בשלושת הענפים הגדולים: פלסטיקה וגומי, מזון ומשקאות, מתכת ומכונות, ועיקר ההכנסות מענפי הפלסטיקה והגומי והתעשייה החקלאית.

אוכלוסיית הקיבוצים מהווה פחות מ-2% מאוכלוסיית מדינת ישראל, תפוקת התעשייה הקיבוצית מהווה כ-9% מתפוקת התעשייה הישראלית (ללא יהלומים). ענף הפלסטיקה והגומי של התעשייה הקיבוצית מהווה מעל 60% מכלל תפוקת הענף בתעשייה הישראלית. כ-70% מפעילות התעשייה הקיבוצית נמצאת באזורי פריפריה.

## תחומי פעילות כלליים
* ייצוג ופעולה משותפת עם התאחדות התעשיינים לקידום מכלול הנושאים המסייעים לתעשייה
* ייזום וקידום תוכניות סיוע לתעשייה
* פרסום והעברת מידע מהמפעלים ואל המפעלים
* השבחת המוניטין של התעשייה הקיבוצית דרך פרסום פעילות, לובינג, סיורים עם מקבלי החלטות וקובעי מדיניות, השתתפות בכנסים ואירועים
* היכרות בין התעשייה הקיבוצית וגורמי ממשל - שרי ממשלה, משרד הכלכלה, מרכז השקעות, התאחדות התעשיינים, מכון היצוא רשפ"ת, המדען הראשי ועוד
* פעילות ומעורבות בקהילה

## אגף כלכלי עסקי
* ייצוג במרכז השקעות, סיוע למפעלים בבעיות של אישור תוכניות ובאישור ביצוע תוכניות
* פיתוח והפצת תוכניות התמ"ת לסיוע לתעשייה, חונכות עסקית, קידום השיווק, העיצוב, ניצוץ לחדשנות ועוד
* קשר עם משקיעים המעוניינים להיות שותפים במפעלים קיבוציים אגף טכנולוגי
* ייצוג ופעילות במכון התקנים בוועדות התקינה ובוועד הפועל כולל מינוי נציגים לוועדות השונות
* ייצוג התעשייה הקיבוצית בתחומי המו"פ בלשכת המדען הראשי בתמ"ת
* פיתוח תוכניות סיוע במו"פ לתעשייה המסורתית
* ייצוג התעשייה הקיבוצית במתימו"פ העוסק בשיתוף פעולה במחקר ופיתוח עם האיחוד האירופי
* טיפול בבעיות איכות סביבה ואנרגיה
* קידום חדשנות טכנולוגית

## קישורים חיצוניים
* 

* איגוד התעשייה הקיבוצית באתר התאחדות התעשיינים בישראל
* 
* 
*שמעון וינלאי, 40% מהמפעלים הקיבוצים הם בתחום החקלאות, האגרוטק וההשקיה, אתר כנס מדיה, 25 באוקטובר 2021
* 

## הערות שוליים

קטגוריה:חברות ישראליות
קטגוריה:תעשייה
קטגוריה:הקיבוץ
קטגוריה:התעשייה הקיבוצית
קטגוריה:התאחדות התעשיינים בישראל
המרכז הרפואי האוניברסיטאי אוטרכט

300px|ממוזער|שמאל|מראה הקמפוס הנוכחי של המרכז הרפואי
**המרכז הרפואי האוניברסיטאי אוטרכט** הוא בית חולים ציבורי בעיר אוטרכט שבהולנד. זהו בית החולים הגדול ביותר בעיר ובו למעלה מ-1,000 מיטות אשפוז וכ-11,000 עובדים. בית החולים מסונף לאוניברסיטת אוטרכט. הוא מוסמך כאחד מ-11 מרכזי טראומה בהולנד.

המרכז הרפואי הנוכחי נוצר בשנת 1999 על ידי איחוד בית החולים האוניברסיטאי אוטרכט, בית החולים לילדים על שם וילהלמינה והפקולטה לרפואה של אוניברסיטת אוטרכט.

בית החולים האוניברסיטאי, שנפתח בשנת 1872, שכן בעבר בתוך העיר. באמצע שנות השמונים עבר לקמפוס חדש בשוליה המזרחיים של העיר, בשכנות לקמפוס העיקרי של האוניברסיטה. הבניינים שבהם שכן בעבר נהרסו ברובם או הוסבו לבנייני מגורים. בית החולים לילדים נפתח ב-1888 וב-1999 עבר לבניין חדש בשכנות לבית החולים הכללי. בקמפוס החדש שוכנים גם בנק דם ובית החולים הצבאי המרכזי בהולנד. בנייני הקמפוס מקושרים ביניהם במעברים תת-קרקעיים.

המרכז הרפואי האוניברסיטאי חבר בפדרציה של בתי החולים האוניברסיטאיים בהולנד.

## קישורים חיצוניים

* 

אוטרכט
קטגוריה:הולנד: בריאות ורפואה
קטגוריה:אוניברסיטת אוטרכט
קטגוריה:אוטרכט: מבנים
אנט קרוסבי

**אנט קרוסבי** (באנגלית: **Annette Crosbie**; נולדה ב-12 בפברואר 1934) היא שחקנית אופי סקוטית.

## ביוגרפיה
קרוסבי נולדה בגורברידג' במחוז מידלותיאן שבסקוטלנד להורים פרסביטריאנים שהסתייגו מרצונה להיות שחקנית. עם זאת הצטרפה עוד כשהייתה בגיל העשרה לבית הספר למשחק "בריסטול אולד ויק". הפריצה הגדולה בקריירה שלה הייתה ב-1970 כשגילמה את דמותה של קתרין מאראגון בסדרת הטלוויזיה של ה-BBC "שש נשותיו של הנרי השמיני", ועל תפקיד זה זכתה ב-1971 בפרס באפט"א לטלוויזיה לשחקנית הטובה ביותר. ב-1973 כיכבה לצידה של ונסה רדגרייב בסדרה "A Picture of Katherine Mansfield".

ב-1975 גילמה קרוסבי שוב מלכה, את המלכה ויקטוריה, בסדרת הדרמה התקופתית "אדוארד השביעי" של ITV, וב-1976 זכתה בפרס באפט"א נוסף כשחקנית הטובה ביותר. היא שיחקה בתפקיד הפיה הטובה בגרסת המחזמר סינדרלה ("The Slipper and the Rose") שנבחר כ-"Royal Film Première" לשנת 1976. בסרט היא שרה את שירם של האחרים שרמן "Suddenly It Happens". ב-1978 דיבבה קרוסבי את דמות האלפית גלדריאל בסרט האנימציה של ראלף באקשי עיבוד לספר "שר הטבעות". ב-1980 שיחקה את אם המנזר בסרט "Hawk the Slayer". ב-1986 השתתפה בסדרה "Paradise Postponed" בתפקיד אשת הכומר.

התפקיד הגדול הבא של קרוסבי היה כמרגרט מלדרו, אשתו למודת הסבל של ויקטור מלדרו (ריצ'רד וילסון) בסיטקום הבריטי "רגל אחת בקבר". הסדרה רצה מ-1990 עד 2000 וזה תפקידה הידוע ביותר. ב-1993 שיחקה בתפקיד ג'נט, סוכנת הבית של ד"ר פינלי, עיבוד מחודש לסיפוריו של א. ג'. קרונין. היא השתתפה בסרט "The Debt Collector" ב-1999.

תפקידים נוספים של קרוסבי היו: אינגריד סטריינג' חובבת הקופים בפרק בסדרה "ג'ונתן קריק" (1997), אדית ספרשוט בסדרה "An Unsuitable Job for a Woman" (1997–2001) וג'סי בסרט הקולנוע "נערות לוח השנה" (2003). בשנת 2004 הופיעה קרוסבי בהופעת קמע בעונה השלישית של הסדרה "Black Books". ברדיו ה-BBC השתתפה בעונות השישית והשביעית של התוכנית "Old Harry's Game" בה גילמה את אדית', היסטוריונית שמתה לא מכבר.

ב-2008 שיחקה בעיבוד של ה-BBC לרומן "דוריט הקטנה" מאת צ'ארלס דיקנס ובפרסומות טלוויזיה ל-"AXA Sun Life". ב-2009 גילמה את סיידי קיירנקרוס בסדרה "הופ ספירנגס". ב-2010 הופיעה קרוסבי בתפקיד אורח בסדרת המדע בדיוני "דוקטור הו" בפרק "השעה האחת עשרה". ב-2014 שיחקה בסרט "החופשה הסקוטית שלי"  עם דייוויד טננט ובילי קונולי.

ב-1998 הוענק לקרוסבי אות מסדר האימפריה הבריטית (OBE) על תרומתה לתחום הדרמה.

### חיים אישיים
קרוסבי היא גרושה ממייקל גריפיתס, אבי שני ילדיה אואן וסלינה.
היא פעילה לקידום רווחתם של כלבי גרייהאונד. מאז 2003 היא נשיאת ארגון הפועל לרווחתם של בעלי חיים "League Against Cruel Sports".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה סקוטיות
קטגוריה:קצינים במסדר האימפריה הבריטית
קטגוריה:בוגרות בית הספר למשחק בריסטול אולד ויק
קטגוריה:בריטיות שנולדו ב-1934
קטגוריה:בריטים שנולדו ב-1934
מדוזצרטופס

**מדוזצרטופס** (שם מדעי: *Medusaceratops*) הוא סוג של דינוזאור ממשפחת הצרטופסיים - הדינוזאורים בעלי הקרניים - שהתקיים בתקופת הקרטיקון בגיל הקמפן כ-77.5 מיליון שנה לפני זמננו. פירוש השם הוא "פנים בעלי קרניים של מדוזה" (צראט/קראט κερατ - קרן, אופס ωψ - פנים). 

מדוזצרטופס ידוע משתי גולגולות חלקיות שכוללות בעיקר את עצמות העטרה. בעוד שהוא תואר לראשונה ב-2003 על ידי מייקל ריאן בעבודת הדוקטורט שלו, במשך שנים מאובניו זוהו בטעות כאלברטצרטופס ורק ב-2010, במאמר של מייקל ריאן, ד"ר אנתוני ראסל וסקוט הארטמן, הוא הוגדר רשמית כסוג נפרד וסיווג זה בוסס.

מדוזצרטופס חי בקרטיקון העליון בקמפן באמריקה הצפונית ושרידיו התגלו במונטנה שבארצות הברית בתצורת נהר ג'ודית. בהתחלה הוא נחשב לאחד הכסמוזאורים הקדומים ביותר, אך בחינה מחודשת של המאובנים העלתה שהוא השתייך לצנטרוזאורים (Centrosaurinae).

הוא היה בעל שתי קרניים ארוכות מעל אזור הגבות שהתעקלו קצת הצידה, וקרן אף קצרה. העטרה שלו הייתה בצורת לב מוארך, והיו בה שני "חלונות" בעצם שיצרו שקעים מכוסי עור צבעוני. מצדיה בלטו בליטות מחודדות גדולות ומעוקלות שפנו הצידה ויצרו לו מראה שהזכיר את ראשה של מדוזה המיתולוגית שנחשים יוצאים מראשה.

אורכו היה כ-6 מטר ומשקלו כ-2 טונות. כמו שאר הצרטופסיים הוא היה דינוזאור צמחוני שהלך על ארבע. 

ב-2024 תואר הסוג לוקיצרטופס, שקרוב פילוגנטית ודומה מורפולוגית למדוזצרטופס, וביחד עם אלברטצרטופס הם מהווים את השבט Albertaceratopsini.


File:Medusaceratops NT.jpg|איור של מדוזצרטופס
File:Medusaceratops side.jpg|מבט מהצד על השלד


## קישורים חיצוניים

* New horned dinosaur: Two-ton plant-eater lived 78 million years ago in Montana באתר Science Daily

## הערות שוליים

קטגוריה:צנטרוזאורים
קטגוריה:מאובני טקסונים שתוארו ב-2010
ג'ודיצרטופס

**ג'ודיצרטופס** (שם מדעי: *Judiceratops*) הוא סוג של דינוזאור ממשפחת הצרטופסיים - הדינוזאורים בעלי הקרניים - שהתקיים בתקופת הקרטיקון בגיל הקמפן כ-78 מיליון שנה לפני זמננו. פירוש השם הוא "פנים בעלי קרניים של ג'ודית" (צראט/קראט κερατ - קרן, אופס ωψ - פנים) על שם תצורת נהר ג'ודית במונטנה בה נתגלה. שם המין *tigris* הוא בדיחה פנימית ורומז לקמע של אוניברסיטת פרינסטון בה למדו מגליו. הוא תואר וסווג מדעית ב-2013 על ידי ניקולס לונגריץ'.

ג'ודיצרטופס חי בקרטיקון העליון בקמפן באמריקה הצפונית ושרידיו התגלו במונטנה שבארצות הברית. הוא ידוע ממאובן שמספרו הקטלוגי הוא YPM VPPU 022404 הכולל גולגולת לא שלמה. הוא נחשב לאחד הכסמוזאורים הקדומים ביותר.

ג'ודיצרטופס היה שייך לכסמוזאורים. הוא היה בעל שתי קרניים ארוכות מעל אזור הגבות שהתעקלו כלפי מעלה, וקרן אף בינונית-קצרה. העטרה שלו הייתה ארוכה עם שפה עליונה מעוגלת, והיו בה שני "חלונות" בעצם שיצרו שקעים מכוסי עור צבעוני. מצדיה בלטו בליטות מחודדות גדולות ואילו בשפתה העליונה הבליטות היו קטנות יותר. קצות עצמות הלחיים שלו, ה-epijugal, היו מחודדות וארוכות.

כמו שאר הצרטופסיים הוא היה דינוזאור צמחוני שהלך על ארבע.

## קישורים חיצוניים

* Earliest Triceratops Cousin Found באתר LiveScience
* איור של ג'ודיצרטופס מאת Nobu Tamura
* איור של ג'ודיצרטופס מאת Nobu Tamura ב-DeviantArt
* ציור של ג'ודיצרטופס שוחה בביצה מאת Tuomas Koivurinne ב-DeviantArt

## הערות שוליים

קטגוריה:כסמוזאורים
קטגוריה:מאובני טקסונים שתוארו ב-2013
אליפות צרפת בטניס 1967

**[[אליפות צרפת הפתוחה#האליפות|אליפות צרפת]] 1967** הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-22 במאי והסתיימו ב-3 ביוני. זו הייתה האליפות ה-66 מאז ייסודה.

## התחרות
### תחרות הגברים
[שמאל|ממוזער|[רוי אמרסון, מנצח התחרות]]
בתחרות זו השתתפו 116 טניסאים שחולקו ל-8 בתים. לקראת התחרות המשתתפים החזקים דורגו כדלקמן:

# **[[רוי אמרסון]] (), מנצח תחרות 1963, ניצח בתחרות**
# טוני רוץ' (), מנצח תחרות 1966, הפסיד במשחק הגמר
# ג'ון ניוקומב (), הודח בסיבוב הרביעי
# ניקולה פייטרנג'לי (), מנצח תחרות בשנים 1959-1960, הודח בסיבוב השלישי
# אישטוואן גויאש (), הודח בחצי הגמר
# מרטין מוליגן (), הודח בסיבוב הרביעי
# אלכס מטרוולי (), הודח בסיבוב השלישי
# פייר דרמון (), הודח ברבע הגמר
# בוב יואיט ( דרום אפריקה), הודח בסיבוב הרביעי
# קליף דרייסדייל ( דרום אפריקה), הודח ברבע הגמר
# טום אוקר (), הודח ברבע הגמר
# ביל בורי (), הודח בסיבוב השני
# אוון דוידסון (), הודח ברבע הגמר
# ניקולה פיליץ' (), הודח בחצי הגמר
# יאן קודש (), הודח בסיבוב הרביעי
# ג'אידיפ מוקרג'אה (), הודח בסיבוב הראשון

מנצח תחרות 1966 טוני רוץ' () נפגש במשחק הגמר עם רוי אמרסון () והפסיד ב-4 מערכות. באותה שנה רוי אמרסון ניצח גם באליפות אוסטרליה הפתוחה.

### תחרות הנשים
שמאל|ממוזער|פרנסואז דיר, מנצחת התחרות
בתחרות הנשים השתתפו 112 טניסאיות שחולקו ל-8 בתים. כמו בתחרות הגברים, הטניסאיות החזקות זכו לדירוג:

# בילי ג'ין קינג (), הודחה ברבע הגמר
# אן היידון ג'ונס (), מנצחת תחרויות בשנים 1961 ו-1966, הודחה ברבע הגמר
# מריה בואנו (), הודחה ברבע הגמר
# לסלי טרנר (), מנצחת תחרויות בשנים 1963 ו-1965, הפסידה במשחק הגמר
# רוזמרי קזאלס (), הודחה בסיבוב הרביעי
# **[[פרנסואז דיר]] (), ניצחה בתחרות**
# קרי מלוויל (), הודחה בחצי הגמר
# ג'ודי טגארט (), הודחה בסיבוב הרביעי
# אנט ואן זיל ( דרום אפריקה), הודחה בחצי הגמר
# טורי פרץ (), הודחה בסיבוב השלישי
# קרן קרנצקה (), הודחה בסיבוב השני
# הלגה שולצה (), הודחה ברבע הגמר
# גלינה בקשייבה (), הודחה בסיבוב הרביעי
# וירג'יניה וייד (), הודחה בסיבוב הרביעי
# פטריסיה וולקדן ( דרום אפריקה), הודחה בסיבוב הרביעי
# גייל שריף (), הודחה בסיבוב הרביעי

מנצחת תחרות 1966 אן ג'ונס () הודחה ברבע הגמר. במשחק הגמר פרנסואז דיר () נפגשה עם לסלי טרנר בורי () וניצחה ב-3 מערכות.

### תחרות זוגות גברים
בתחרות השתתפו מספר זוגות. במשחק הגמר ג'ון ניוקומב וטוני רוץ' () נפגשו עם רוי אמרסון וקן פלטצ'ר () וניצחו ב-3 מערכות. באותה שנה הם ניצחו גם באליפות אוסטרליה הפתוחה ובאליפות ארצות הברית הפתוחה.

### תחרות זוגות נשים
בתחרות השתתפו 45 זוגות. מזוג מנצחות תחרות 1966 רק ג'ודי טגארט () השתתפה בתחרות.

במשחק הגמר פרנסואז דיר () וגייל שריף () נפגשו עם אנט ואן זיל ופטרישה וולקדן ( דרום אפריקה) וניצחו בשתי מערכות.

### תחרות זוגות מעורבים
בתחרות השתתפו 59 זוגות.

מנצחי תחרות 1966 אנט ואן זיל ופרו מקמילן ( דרום אפריקה) הודחו בחצי הגמר. במשחק הגמר בילי ג'ין קינג () ואוון דוידסון () נפגשו עם אן היידון ג'ונס () ויון ציריאק ( רומניה) וניצחו בשתי מערכות. באותה שנה הזוג ניצח גם באליפות וימבלדון ובאליפות ארצות הברית הפתוחה. אוון דוידסון ניצח גם באליפות אוסטרליה הפתוחה (עם פרטנרית אחרת) ובכך זכה בגראנד סלאם בתחרויות זוגות מעורבים בשנת 1967.

## קישורים חיצוניים
* תחרות הנשים
* תחרות הגברים
* האתר הרשמי של אליפות צרפת הפתוחה
* נתונים נוספים על האליפות

צרפת
1967
קטגוריה:1967 בצרפת
ראונג

**הר ראונג** (באינדונזית: **Gunung Raung**) הוא הר געש שכבתי, אחד מהרי הגעש הפעילים ביותר באי ג'אווה שבאינדונזיה.

ההר שוכן במחוז מזרח ג'אווה על השוליים הדרום מזרחיים של קלדרת איג'ן, קלדרה עתיקה גדולת ממדים. בפסגתו קלדרה בקוטר של כ-2 קילומטרים ובעומק של כ-500 מטרים, המוקפת בשוליים אפורים. ההבדל בגוון שבין שולי הקלדרה למורדות הר הגעש נובע מהיעדר מוחלט של צמחייה על השוליים כנגד הצמחייה השופעת, הנרחבת והעשירה שעל המורדות. גובהו 3,332 מטרים מעל פני הים, ההר הגבוה בקבוצת הרי הגעש שבמזרח ג'אווה. אף שהעמקים בין הרי הגעש העיקריים מכוסים באדמה פורייה מאוד שמקורה באפר הגעשי, השטח החקלאי מוגבל מאוד. ראונג כולל כמה מרכזי התפרצות המסודרים לאורך קו מצפון מזרח לדרום מערב, כשהרי הגעש השכבתיים סוקט (Gunung Suket) וגאדונג (Gunung Gadung) שוכנים בצפון מזרח ובמערב בהתאמה. התמוטטות פרהיסטורית של הר גאדונג על המורדות המערביים יצרה מפולת גדולה שהגיעה למרחק של 79 קילומטרים מהר הגעש, קרוב לאוקיינוס ההודי.

ניתן לצפות על ההר מחוף לובינה (Lovina) בסינגארג'ה (Singaraja) בצפון באלי. מסלול הטיפוס המקובל אל ההר הוא דרך נפת בונדובוסו (Bondowoso) וסומבר ורינגין (Sumber Wringin).

ההתפרצות הגעשית הראשונה המתועדת התרחשה ב-1586 והיא גרמה להרוגים. בין 1586 ל-1817 נרשמו חמש התפרצויות קטלניות נוספות.

## ההתפרצות של 2015
התגברות של פעילות געשית אובחנה בהר הגעש ראונג ב-24 ביוני 2015. ב-25 ביוני הראו צילומים שהגיעו ממערך הלוויינים של לנדסט שבהר נוצר אגם לבה חדש, שנוסף לאגם הלבה שכבר היה בהר. בשל כך הניחו כי תימנע התפרצות כיוון שהקלדרה מספיק גדולה ועמוקה על מנת להכיל את כל הלבה.

ב-29 ביוני 2015 החל ההר לפלוט חומרים שגרמו לענן אפר שגרם להתראות לכלל התושבים ברדיוס של 38 קילומטרים מהקלדרה.

ב-9 ביולי 2015 נסגרו כמה שדות תעופה באינדונזיה, כולל שדות התעופה באתר הנופש הפופולרי של האי באלי בשל האפר שנפלט מההתפרצויות.

## קישורים חיצוניים

## הערות שוליים

מרכז|ממוזער|800px|תצפית על הר ראונג מהעיירה קאליברו, דצמבר 2013
קטגוריה:אינדונזיה: הרי געש
קטגוריה:ג'אווה
המפעל הבריטי בבית נבאלא

**המפעל הבריטי בבית נבאלא** הוא מפעל שבנו הבריטים בבית נבאלא שבשפלה, בתקופת המנדט, כדי לייצר ג'ריקנים. המפעל היה אחד ממספר מפעלים שהוקמו בתחומי המחנה הצבאי בית נבאלא וחוברו בשלוחות רכבת למסילת הרכבת לכפר א-לובן ומשם לרחבי האימפריה. מבני המפעל נמצאים מדרום ליישוב שוהם וממערב למחנה צה"ל הנוכחי. המקום ננטש לאחר מלחמת העצמאות ועומד בשממונו מאז על אף שהמבנים הוכרזו כאתר מיועד לשימור. בגלל קרבתו למסילת הרכבת הונח, בטעות, שהייתה זו תחנת רכבת להסעת חיילים למחנה.

## ההיסטוריה של המפעל
לאחר סיום מלחמת העולם הראשונה הקימו הבריטים בבית נבאלא מרכז צבאי לוגיסטי שכלל מחסנים ומפעלי ייצור ציוד צבאי. אחד מהמפעלים היה מרכז לייצור ג'ריקנים. על מנת לאפשר העברת חומרי גלם למפעל ואיסוף התוצרת הסופית בנו הבריטים שלוחת רכבת שהגיעה עד לרציף הצמוד למבנה המרכזי של המפעל (לפי מפות מתקופת הבריטים נבנו מספר רב של שלוחות כאלו מה שמצביע על מספר רב של מפעלים). המסילה הייתה פעילה עד שנת 1949. לאחר מלחמת העצמאות הוקם במקום בסיס תובלה של צה"ל "בית נבאלא", המפעל נזנח ופסי הרכבת פורקו. נכון לשנת 2015, מבני המפעל בהתפוררות וסביבתו משמשת להשלכת פסולת. ניתן עדיין לזהות ממזרח למפעל את שרידי סוללת העפר עליה עברה הרכבת. מעבר לגדרות המחנה הצבאי הנוכחי נמחק כל סימן לסוללה. ניכר במקום ניסיון של חיילי בסיס התובלה השכן ליצור שבילי הליכה עבור מטיילים אך זו טיפה בים ההזנחה.

## מבנה המפעל
המפעל כולל 4 מבנים עיקריים:
* המבנה המערבי: מבנה בן 2 קומות חסר גג שלאורכו רציף. בגבו של המבנה שתי במות מוגבהות הנראות כמו בסיסים למכלי מים. שימש כנראה לאחסון ושינוע הג'ריקנים המוכנים.
* המבנה המרכזי: מבנה בן קומה אחת עם גג מעוגל (הגג כבר לא קיים). חלקו האחורי התמוטט. כנראה שימש למגורים ומשרדים של המפעל.
* המבנה המזרחי: מבנה בן 2 קומות חסר גג (דומה לבנין המערבי). בחצרו בורות איסוף מים הנראים כבורות ניקוז שפכים (כנראה שימש לקליטת שפכים בתהליך ציפוי הפח של הג'ריקנים).
* מגדל המים: נמצא מצפון לסוללת המסילה. מהמבנה שרד רק בסיס שעומד על 4 עמודים. ניתן לראות צינור מים מבטון למרגלות המגדל.
מבני המפעל בנויים מבטון ולבנים. ניתן להניח שהגגות העגולים של המבנים כוסו בלוחות פח (מאפיין מבנים בריטים) אף על פי שלא נשארו עדויות בשטח.


 קובץ:Beit Naballa Train Station - West building 1 (Large).jpg|מבנה מערבי
 קובץ:Beit Naballa Train Station - one floor building 2 (Large).jpg|מבנה אמצעי בן קומה אחת וגג עגול
 קובץ:Beit Naballa Train Station - Water Tower Base 2 (Large).jpg|בסיס מגדל המים


## ראו גם
* מסילת הרכבת לכפר א-לובן

## קישורים חיצוניים

* תחנת הרכבת בית נבאלא באתר "עמוד ענן"
* [תוואי הרכבת המנדטורית: כפר ג'יניס, בית נבאלא, א-לובן](http://www.shoham.muni.il/_Uploads/dbsAttachedFiles/railroad(1).pdf) באתר היישוב שוהם
* סיכום סקר המסילה ל א-לובן סקר 2007, באתר השטח של יהודה גדיש (אורכב)
* מיכאל יעקובסון: סיבוב בשרידי המפעל בבית נבאללה, באתר 'חלון אחורי', 4 בינואר 2017.

## הערות שוליים

קטגוריה:ישראל: מבנים שוממים
קטגוריה:המנדט הבריטי: צבא וביטחון
קטגוריה:בנייה ופיתוח בתקופת המנדט
מהומה רבה על לא דוור

**מהומה רבה על לא דוור** (באנגלית: **Going Postal**) הוא ספר קומי מאת טרי פראצ'ט, שיצא לאור בבריטניה ב-25 בספטמבר 2004. זהו הספר ה-33 בסדרת "עולם הדיסק", והראשון שמציג את דמותו של שפריץ פון סתמבור (Moist von Lipwig).

עלילת הספר מתרחשת באנך-מורפורק. שלא כמו ברוב ספריו של פראצ'ט, "מהומה רבה על לא דוור" מחולק לפרקים. הפרקים נפתחים בתקציר של הנושא הפילוסופי, בדומה לרומנים מן התקופה הוויקטוריאנית ולסיפוריו של ז'ול ורן. לשמו האנגלי של הספר משמעות כפולה המתייחסת מחד לתוכנו ומאידך למונח "going postal" ("לצאת מהכלים").

הספר היה ברשימת המועמדים הסופית לפרס נבולה בקטגוריית "הרומן הטוב ביותר" ולפרס לוקוס בקטגוריית "רומן הפנטזיה הטוב ביותר", אולם לבקשת טרי פראצ'ט מועמדות הספר בוטלה כיוון שחש כי הדבר יפגום בהנאתו מהפסטיבל הבינלאומי למדע בדיוני. הייתה זו הפעם הראשונה שיצירה של פראצ'ט הייתה מועמדת לאחד הפרסים.

סרט הטלוויזיה הבריטי "Terry Pratchett's Going Postal"  משנת 2010 מבוסס על הספר.

## עלילה
הספר מתחיל בתלייתו של שפריץ פון סתמבור, שניצל ממנה מפני שהרודן של אנך מורפורק, וטינרי רוצה שהוא יהיה מנהל סניף הדואר הכושל של אנך מורפורק. וטינרי מציע לשפריץ שתי אפשרויות: להיתלות, או ללכת לנהל את סניף הדואר. כמובן ששפריץ בוחר באפשרות השנייה. שפריץ מובל לדואר על ידי גולם, שמוצמד אליו למקרה שינסה לברוח. שפריץ מנהל את סניף הדואר לאחר כמה מנהלים לפניו, שמתו במיתות משונות, ופוגש את הדוור המזדקן גרוט, והדוור המתלמד סטנלי ואת אלפי המכתבים המחכים להימסר. לאחר מסירה מקרית של מכתב, סניף הדואר מתחיל לנוע מחדש ושפריץ מנהל את הדואר ביד רמה, אך מנהלי 'העורק', דרך התקשורת הראשית באותו זמן מנסים להפריע לו ככל יכולתם. הספר נגמר בתבוסתו של מנהל העורק חסר המוסר, ובהפיכתו של שפריץ למושיע העיר.

## קישורים חיצוניים
* 

## הערות שוליים

קטגוריה:ספרי עולם הדיסק
קטגוריה:ספרים שעובדו לסדרות טלוויזיה
קטגוריה:ספרי 2004
גוף העובדים הלגיונרי

**גוף העובדים הלגיונרי** (ברומנית: **Corpul Muncitoresc Legionar**) הוא ארגון עובדים רומני שנוצר על ידי התנועה הלגיונרית ופעל בכפוף לה.

בשנות השלושים של המאה העשרים חל גידול רב בתעשייה הכבדה ברומניה ובעיקר בתעשייה המטלורגית. בתקופה שבין 1933 לבין 1938 גדל מספר העובדים בה ב-197%, כשהעובדים החדשים מגיעים מהתחום החקלאי.

ב-1936 ייסד קורנליו זליה קודריאנו את גוף העובדים הלגיונרי במטרה לחזק אחיזה לתנועה הלגיונרית בקרב עובדי התעשייה ברומניה. בראש הארגון הוצב המהנדס גאורגה קלימה (Gheorge Clime) ונפתחו סניפים, בנוסף לעיר הבירה, בוקרשט, גם בערי רומניה התעשייתיות האחרות. הגוף התבסס על תשתית הקינים הלגיונרים הקיימים. התארגנות הפועלים עלתה באיכותה על פני התארגנות המגזרים האחרים - ביולי 1937 היו לגוף העובדים הלגיונרי 60 סניפים מחולקים ל-1,130 יחידות.

גוף העובדים הלגיונרי יזם, הקים וניהל קנטינות וחנויות עבור העובדים החברים בגוף.

בתקופה בה הוצאה התנועה הלגיונרית מחוץ לחוק (1938 - 1940) הגוף פעל והתארגן לפי הוראותיו של הוריה סימה. עם הקמת המדינה הלאומית-לגיונרית בספטמבר 1940 גוף העובדים הלגיונרי התארגן מחדש תחת הנהגתו של דומיטרו גרוזה. חברי גוף העובדים הלגיונרי לקחו חלק בפעולות לגיונריות אלימות, כמו מרד הלגיונרים ופרעות בוקרשט. לאחר מרד הלגיונרים הגוף התארגן מחדש תחת הנהגתו של טיבי תאודורסקו ואחרי 1 ביוני 1941 ההנהגה עברה לפופה יון. הגיוס והמלחמה פגעו קשה בגוף ולאחר 15 בספטמבר 1943 השלטונות חשפו את הפיקוד של תאופנסקו קונסטנטין.

עם התפרקות הגוף חלק מאנשיו מצאו את הדרך למפלגה הקומוניסטית הרומנית.

## קישורים חיצוניים
* O structură mai putin cunoscută a Mişcării Legionare: Corpul Muncitoresc Legionar  

קטגוריה:התנועה הלגיונרית
קטגוריה:איגודים
קטגוריה:פשיזם ברומניה
אברהם גינזבורג (כדורגלן)

**אברהם גינזבורג** (23 במאי 1930 – 29 בדצמבר 1994) היה כדורגלן ומאמן כדורגל ישראלי. גינזבורג שיחק בעמדת החלוץ המרכזי, והוא מלך השערים של הפועל חיפה בכל הזמנים.

## ביוגרפיה
גינזבורג נולד ביבנאל וגדל ברחובות. במלחמת העצמאות שירת בחטיבת הראל.

## קריירה מקצועית
גינזבורג החל לשחק כדורגל לאחר השחרור מצה"ל, בקבוצת הכדורגל של הפועל רחובות ששיחקה בליגה השנייה.

בשנת 1953 זומן לנבחרת ישראל על ידי המאמן ג'רי בית הלוי, למשחקים מול  ו במסגרת מוקדמות מונדיאל 1954. גינזבורג יצא עם הנבחרת למסע משחקים בדרום אפריקה, והותיר את רושמו על דוד שווייצר, שבשנת 1955 העבירו מהפועל רחובות להפועל חיפה. גינזבורג עבר לגור עם אשתו שרה ברמת שאול, שכונה חדשה שרק נבנתה בחיפה, ואימן בהתנדבות את קבוצת "מגן", קבוצת הכדורגל של ילדי השכונה (שוער קבוצת הילדים היה יענקלה רוטבליט), ועבד במקביל כנהג בחברת החשמל.

בשנת 1957 היה מלך השערים של הליגה הראשונה, כאשר כבש 14 שערים מתוך 22 השערים של קבוצתו. בסך הכל כבש בהפועל חיפה, בה שיחק עד שנת 1962, 66 שערים. בחצי גמר "גביע העשור" (1958) מול מכבי פתח תקווה כבש ארבעה שערים, והעלה את קבוצתו לגמר מול הפועל ירושלים. לפני הגמר חלה בשפעת, ולא שיחק, ובסופו של דבר זכתה הקבוצה בגביע. במהלך הקריירה שלו בהפועל חיפה שיחק גם ב"נבחרת העיר" חיפה. מהפועל חיפה חזר לתקופה קצרה להפועל רחובות וסיים את הקריירה בהפועל אילת.

לאחר שפרש מכדורגל אימן את קבוצת הנוער של הפועל חיפה, ובשנת 1966 סיים את המחזור הראשון של בית הספר למאמנים במכון וינגייט ואימן (במקביל לעבודתו בחברת החשמל) את הפועל בני נצרת, הפועל קריית אתא, הפועל נהריה ועוד מספר קבוצות בצפון הארץ.

אברהם גינזבורג נפטר ממחלה קשה ב-29 בדצמבר 1994 בהיותו בן 64, ונטמן בבית העלמין שדה יהושע בחיפה. הותיר אחריו את אשתו שרה ושלוש בנות, בהן הסופרת ועורכת הדין דורית זילברמן.

## תארים
### תארים קבוצתיים
**[[הפועל חיפה (כדורגל)|הפועל חיפה]]**
* גביע העשור (1) : 1958

### תארים אישיים
* מלך השערים של הליגה הלאומית (1): 1956/1957

## הנצחה
* 2022, נקרא על שמו רחוב אברהם גינזבורג בחיפה

## קישורים חיצוניים

* גליל גלסברג, אברהם גינזבורג – מלך השערים של הפועל חיפה בכל הזמנים

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:יבנאל: אישים
קטגוריה:רחובות: כדורגלנים
קטגוריה:כדורגלני הפועל רחובות
קטגוריה:כדורגלני הפועל חיפה
קטגוריה:כדורגלני נבחרת ישראל
קטגוריה:מאמני כדורגל ישראלים
קטגוריה:ספורטאים שעל שמם רחובות בישראל
קטגוריה:אישים הקבורים בבית הקברות שדה יהושע
קטגוריה:ישראלים שנולדו ב-1930
קטגוריה:ישראלים שנפטרו ב-1994